< Python

PyCharm

Szerző: Sallai András

Copyright © 2020, Sallai András

Licenc: CC BY-SA 4.0

Web: https://szit.hu

A PyCharm

A PyCharm egy integrált fejlesztői környezet, programozók számára, amely Python programozáshoz lett létrehozva. Fejlesztője a cseh JetBrains cég.

A PyCharm-ot Java és Python nyelven írták. Fut Windows, macOS és Linux rendszeren.

Telepítő beszerzése

https://www.jetbrains.com/pycharm/ (2020)

Gyorsbillentyűk

A teljesség igénye nélkül, néhány gyakran használt gyorsbillentyű.

Ctrl + D	Sor duplázása
Ctrl + /	Egysoros megjegyzés beállítása/eltávolítása
Tab	Behúzás növelése
Shfit + Tab	Behúzás csökkentése
Ctrl + s	Minden mentése
Ctrl + o	Metódus felülírása
Ctrl + Shift + fel/le	Sor mozgatása függőlegesen
Alt + bal egér	Több kurzor Linux LXDE felületen az ablakmozgatás foglalja Állítsuk át pl. Ctlr + jobb egérre File > Settings > Keymap Keresőbe írjuk be: multi

Nagyítás és kicsinyítés

File > Settings…

Editor > General

Mouse Control

[✔] change font size with Ctrl+Mouse Wheel

Problémák jelzése

A PyCharm a státuszsor felett tartmaz egy kis fület, „Problems” felirattal. Erre kattintva, alul egy problémák leírását tartalmazó panelt jelenít meg.

Néhány problémajelzés:

Typo: In word 'aaaa':11

A 11 sorban egy olyan azonosítót alkalmazunk, amely nem szerepel az angol szótárban.

PEP 8: W292 no newline at end of file: 23

A 23 sor után kellene egy utolsó sortörés.

Remove redundant parentheses:2

A második sorban van egy osztály, aminke nem adtuk meg az ősét.

Ezért felesleges a zárójel.

Nyomkövetés

A nyomkövetéshez minimum egy töréspont szükséges a szerkesztő baloldalán a számozás mellett. Ezek után a kis bogárral indítva a program, megmutatja a változók tartalmát.

Az előugró Debug ablakban találunk egy Step over gombot, többek között, de használhatjuk az F8 billentyűt is a léptetéshez.

Kódolás beállítása

Alul a státuszsorban, látszik az aktuális kódolás.

Kattinthatunk a kódoláson, és mást is beállíthatunk.